
i) Το Νοικοκυριό ή Οικογένεια
· Ορισμός/κύριο χαρακτηριστικό: άτομα που αποφασίζουν από κοινού για οικονομικά θέματα.
· Βασική επιδίωξη: η όσο το δυνατόν πληρέστερη ικανοποίηση των αναγκών του με βάση το δεδομένο εισόδημα που έχει στη διάθεση του.
· Λαμβάνει 3 οικονομικές αποφάσεις (συνειδητά ή ασυνείδητα):
      α) πόσο από το εισόδημα θα καταναλωθεί και πόσο θα αποταμιευτεί
      β) το μέρος της κατανάλωσης σε ποιά προϊόντα και σε τι αναλογία θα δαπανηθεί
      γ) το μέρος της αποταμίευσης για ποιό σκοπό και πότε θα χρησιμοποιηθεί
· Παράγοντες που επηρεάζουν τις αποφάσεις του νοικοκυριού:
α) μέγεθος εισοδήματος, β) μέγεθος νοικοκυριού και η ηλικία των μελών του, γ) Η γεωγραφική του θέση, δ) το κοινωνικό περιβάλλον στο οποίο ζουν τα μέλη του.
· Άλλη σημαντική απόφαση: ποιά μέλη θα δουλεύουν για την απόκτηση εισοδήματος
· Δύο παρατηρήσεις:  1) οι αποφάσεις δεν παίρνονται χωριστά η καθεμιά αλλά συνδυαστικά.     
                           2) μεταξύ νοικοκυριών υπάρχουν σημαντικές διαφορές, π.χ. υπάρχουν 


         νοικοκυριά που είναι οικογενειακές επιχειρήσεις.
ii) Η Επιχείρηση
· Ορισμός: Παραγωγικές μονάδες με διαφορετικό μέγεθος/ αντικείμενο/ νομική μορφή, όπου ένα ή περισσότερα άτομα αποφασίζουν για την παραγωγή.
· Ποιές αποφάσεις λαμβάνουν: α) τι θα παραχθεί; β) σε ποιές ποσότητες; γ) με ποιά μέθοδο παραγωγής (τεχνολογία); δ) που θα εγκατασταθεί η επιχείρηση; ε) σε ποιά τιμή θα πουλάει το προϊόν; και άλλες.
· Αντικειμενικός σκοπός: η μεγιστοποίηση του κέρδους. Το μέγιστο κέρδος εξασφαλίζει επιβίωση και ανάπτυξη μακροχρόνια
· Κέρδος = Έσοδα -Έξοδα
Μέγιστα έσοδα = πώληση μεγαλύτερων ποσοτήτων σε όσο το δυνατόν υψηλότερες τιμές
Ελάχιστα έξοδα = παραγωγή με το χαμηλότερο δυνατό κόστος
Σε μεγάλες επιχειρήσεις η μεγιστοποίηση του κέρδους γίνεται με επιστήμη και προγραμματισμό
Σε μικρές επιχειρήσεις η προσπάθεια για μεγιστοποίηση μπορεί να μη γίνεται συνειδητά και φανερά ή να μη γίνεται καθόλου (εξαίρεση).
iii) Το Εργατικό Σωματείο
· Ορισμός: οργάνωση εργαζομένων.
· Αντικειμενικός σκοπός: προώθηση των κοινών συμφερόντων των μελών τους και κυρίως η βελτίωση της οικονομικής τους κατάστασης.
· Γιατί υπάρχουν; Κάθε εργάτης χωριστά δεν έχει καμία δύναμη απέναντι στον εργοδότη. Η δημιουργία των σωματείων είναι αποτέλεσμα της αδύναμης θέσης στην οποία βρίσκονται οι εργάτες και της συνειδητοποίησης των πλεονεκτημάτων και της δύναμης που μπορούν να έχουν εάν ενεργούν ως σύνολο.
· Λέγονται και εργατικές ενώσεις – συνδικάτα.
iv) Το Κράτος
· Ορισμός: Η ισχυρότερη συλλογική οντότητα
· Βασική επιδίωξη: επίτευξη και διατήρηση οικονομικής ευημερίας και κοινωνικής ισορροπίας ώστε να ελαχιστοποιούνται οι δυνάμεις ανατροπής του κοινωνικοπολιτικού καθεστώτος που το ίδιο το κράτος εκφράζει.
· Παρεμβαίνει στην οικονομική ζωή: 
επιχειρήσεων (φορολογία – διευκολύνσεις)






νοικοκυριών (φόροι – επιδόματα)
· Ασκεί παραγωγικές λειτουργίες για δωρεάν παροχή αγαθών στους πολίτες (π.χ. προστασία, παιδεία, υγεία κλπ)
